
Pîroz Be Sala Nû Ya Zayînî 

Bi hilkevta nûbûna salê û destpêkirina Sala 2010’an, em 
pirozbahiyê li hemû xûşk û birayên mesîhî û gişt kesan dikin ku 
vê rojê pîroz radigirn û hêvîxwazin sala nû ya Zayînî her bi wî 
awayî ku bi şadî û cejin girtinê destpê dike bi xêr û xweşî jî 
derbas be û bibe sala nemana pirisgirêkan û cî bi cî bûna hez û 
hêviyên hemû ew kesan ku bo aştî, aramî û destveanîna azadiyê 
dixebitin. Carek din sala nû ya zayînî ji hemû aliyekê pîroz be. 

PDKÎ 

Deftera Siyasî 

31'ê Kanûna 2009 a Zayînî, (10.10. 1388 ê Rojî) 


Partiya Demokrat ya Kurdistana Iranê diweşîne 


Tepeseriyên Hovane Di Roja 

Aşûrayê De 



Li kolanên bajarên Iranê dubare xwîn diherike. Dîsan hawar li dijî zulmê bilind e. 
Dîktator heman dîktator e. Şêweyên serkûtê, heman şêwe ne. Hêcet, heman tişt e. 
Qurbanî, xelkê bê berevan e. Bikujên têniyê xwînê, sînûrê çavsoriyê nas nakin û li 
her ku û her dema rexnegirek dîtin, yekser heta dawî dajone ser. Di heman demê 
de ku laşê lawan dikeve ser kolanên sar û sir yên bi seqaya Zistanê cemidî, Kela 
zulm û zordariyê gav bi gav pitir dilerize û her ku zeman diçe, qelîştekên tê ketî 
firehtir dibin. Bi lêketina zengilên mizgînhînerê lerizîna sitûnên Wilayeta zulmê, 
dîktator weke marê birîndar, hovane bi rast û çepê xwe vedide. Dom di R 5 

Dest Hebûna Sipaha Pasdaran Li Revandin Û Rehîngirtina 5 
Birîtaniyan Li Bexdayê De 

Rojnameya Gardiyen a Birîtanyayî, Rêxistinaff 
terorîstî ya Sipaha Pasdaran a îranê bi 
berpirsiyarê djzîn û revandina 5 şaromendên 
Birîtaniyayî li îraqê di sala 2007'ê de tawanbar 
dike. 

Li gorî wê rojnameyê ew pîlan ji aliyê girûpek 
Şîe ser bi Sipaha Pasdaran di Şehreka Sedr a 
Bexdayê de hatiye birêvebirin. Paşan ew bo 
nawendek leşkirî ya hêza Quds li devera Qesr Şîrîn 
hatine veguhastin. Herweha rojname dide zanîn 

ku hin ji rayedarên Îraqî jî li vê rehîngirtinê de dest hebûne. Wan 5 kesan memûriyet hebûne 
ku hevkariya Wezareta Darayî a îraqê bikjn heya ku dewsa bi mîlyard dolarên dizî ji dahata 
niftê û alîkariyên derveyî ji bo avedaniya îraqê, bişopînin û vegerînine xizîneya welat. Lewre 
îranê ew, bi rehîn girtin heya ku dewsa xwe li vê diziyê de veşêre. Ji wan 5 êxsîran, 3 jê 
hatine kuştin û çarenivîsa yekî din jî nediyar e. Tenê Pîtir Mor piştî du sal ji êxsîriyê serbest 
hat berdan. 

Daxuvanî 


Agirî 


Rohkirinek Ji Sekretariyeta PDKÎ, 

Derheq Rexneyên Civat û Aliyên Opozîsyonê Bi Pêşgirtina Helwest û 
Siyasetek Nerm Li Hember Rejîma Îslamî A îranê 


D i çend rojên borî de, hejmarek 
ji civat û aliyên siyasî^ yên 
Opozîsyonê di hunderê îranê 

de peywendî bi PDKÎ ve girtine û li 
hember girtinepêşa helwest û styaseta 
nerm li hemberî rejîma Komara Îslamî 
a îranê rexne û nerazîbûna xwe nîşan 
dane û bi taybetî di rewşa niha de bi 
nedurust û dûr jî siyaset û kiryar û 
derbasbûya PDKÎ zanîne. 

Di vê derbarê de, bo rohnkirina raya, 
giştî û bersiva wan dostan de, em 
radigehînîn ku siyasetekî bi vî awayî 
peywendî bi komekê ve heye ku ji 



PDKI cuda bûne û tu peywendiyek bi 
PDKÎ ve ninin. PDKÎ herwek berê li ser 


usûl, siyaset û xebata lêbirawaneya 
xwe li dijî rejîma Komara Îslamî a îranê 
berdewam û pêdagir e û mil bi milê 
azadîxwazên seranserê îranê bi 
pêngawên qahîmtir bo hiloşandina 
rejîma Komara Îslamî a îranê û bo 
gihîştin bi serkevtina yekcarî, dê dirêjî 
bi çalakiyên berdewam yên xwe bide. 

PDKÎ 

SeKretariya 

10'ê Befranbara 1388'ê Rojî 

31'ê Kanûna 2009'ê Zayînî 


Peyama Sersaxiya Nûneratiya Derveyî Welat Bi Boneya Koça 

Dawiya Kek Taha Etîqî 


B 


i dax û keserekî zaf ve, 
xebatkar û nîştimanparêzê kurd 
Taha Etîqî, li serûbendê hatina 


sala nû ya Zayînî de, li 28.12.2009'ê ji 
ber rawestana ji nişkîve a dil li bajarê 
Bîl ê Swîsê de koça dawiyê kir. 

Kek Taha Etîqî şojeşvanê PDK îranê, 
berî şoreşa gelên îranê bibû endamê 
nepenî yê rêxistina Partiyê û piştî 
serketina şoreşê li sala 1978'ê de jî 
bûye endamê eşkere yê^ hizbê. Li 
Kongireyên 4 û 5 yên PDK îranê de bi 
Şêvirmendê Komîteya Nawendî hat 
hilbijatin û heya mişextbûna bo Derve 
wekî kadroyekî jêhatî yê Partiyê, bê 
westiyan xebat dikir. 

Kekê Taha Etîqî mirovekî dilsoz, 


rojnamevanekî biezmûn, bêjerekî 
bişiyan, nivîskar û wergerekî lêhatî bû. 
Her di destpêka xebata xwe a nav 
refên partiyê de, bû bi yek ji kadroyên 
beşa ragihandina partiyê û birêveberên 
radyo "Dengê Kurdistana îranê". 
Çendîn berhem û pirtûkên bimifah ji 
zimanê Kurdî bo Farsî û Farsî bo Kurdî 
wergerandine. 

Serbarê xem û kovanên ji koça 
dawiya a kek Taha, em li ser navê 
Nûneratiya Derveyî Welat a Partiya 
Demokrat a Kurdistana îranê, 
sersaxiyê dibêjine malbat, kes û kar, 
heval û hevçeperên wî û xwe bi çirîkê 
vê xemê dizanin. 

Ruha Taha Etîqî şa be. 

Partiya Demokrat a Kurdistana 



Iranê 

Nûneratiya Derveyî Welat 
Parîs 29.12.2009 


Hukmê Mamosta Eyûb Gencî hat pejirandin 


adgeha Şopandina bajarê 
Tehranê hukmê 10 sal 

cezayê girtîgehê bo Mamosta Eyûb 
Gencî, çalakê olî û herwiha 
rexnegirê rejîma Komara Îslamî a 
îranê pesend kir. 

Li gor Ajansa Nûçegihaniya 
"Mukrian"ê, taya çar a Dadgeha 
şopandina bajarê Tehranê, biryara 
dadgeha taybet bi Rûhaniyeta 
Hemedanê piştî derbazbûn nêzîk bi 
çar mehan, ev hukm pejirand. 

Mamosta Eyûb Gencî, jî aliyê 



dadgeha taybet bi Rûhaniyeta 
Hemedanê ve bi 10 sal cezayê 
girtigehê û dûrxistinê hatibû 
mehkûmkirin. 

Eyûb Gencî di destpêka sala 
2008'an de, piştî rexnegirtin ji 
rejîmê di gotarekî nêmêja înê de 
hat girtin. 

Mamosta Eyûb Gencî, pêşnêmêjê 
berê yê mizgevta Qobayî ya bajarê 
Sine bû, ku niha di girtîgeha 
nawendî ya bajarê Hemedanê de 
ye. 












Agirî 

Guhertina Makezagonê, Garantiya Yekêtiya Turkiyê 


Selîm Zencîrî 

Li dîroka 87 saliya 
Komara Turkiyê de, 
leva cara duyemîn e 
ku bas ji çareseriya 
pirsa Kurd û 
Idawîanîna bi van 
Itirajîdiyan tê kirin ku 
li wî welatî de hatine encamdayîn. Ya 
yekem li serdemê Turkut Ozal li 
destpêka salên 90'ê de ku her zû hate 
fetisandin û bê encam hiştin. Bi 
weteyek din îrade û xwasta şerxwaz û 
înkarkeran biserket. Ya din jî hikûmeta 
Erdoxan li çend mehên derbas bûyî de 
bo cara yekemîn ev pirs anî rojeva 
Parlimentoyê. Dema ku Erdoxan li 
Parlimentoyê de li hemberî Partiyên 
tundrew û Şovenîst yên CHP û MHP'ê 
de sekinî, hemû kesek heyrîmayî kir û 
ji aliyê dinê jî hesta Kurdan bizivand. 

Lê daxistina DTPê li 11.12.2009'an 
de bi biryarek siyasî, dîsan hemû gav û 
tekoşîn bêencam, hiştin û pîlan û 
kompiloyên şovenîst û panturkîstan bi 
ser îradeya aştî û pêşveçûna Turkiyê 
de biserket û dîsan serbarê nerazîbûn 
û aloziyan, pêlek nû ji reşbînî û 
gumenan derheq guhartina eqliyeta 87 
salî a firçikgirtî bi siyaseta înkar û 
helandina vî gelî anî rojevê, ku carê 
zehmet e bi qazanca aştî û çareseriya 
yekcarî bê guhartin. 

Lê niha fakterek dilixweşker û bihêz 
heye ku heya qasekê hêvî, aramî û 
vejenê dide mirov, ew jî raya giştî ya 
Turkiyê ye ku hest bi vê êş û azara ev 
birîna dijwar û kûr ya Turkiyayê dike 
ku renge çi din taba van janan negre. 
Lewra hewcehî bi çareserek lezgîn 
heye. Çunku li midehê 30 salên 
derbazbûyî de xincî xwînrijî û gorîdanê 
tu armanc û serkevtinek siyasî û leşkerî 
misoger nekiriye. Lewra Jî tevlîbûna 
Ufuk Uras, Parlimentarê serbixwe yê 
Turk li Stembolê bi girûpa BDP'ê, li cihê 
xwe de eyenkerê guhartina raya giştî 
ya Turkiyê ye ku çareseriyek aştiyane û 
demokratîk dixwazin. Lêniherînek bi 
wan bûyerên vê dawiyê re, eyan dike 
ku ew cehd û xebat û pêngavên AKP'ê 
li ser pirosesa Vebûna Demokratîk 
heya niha pitir dişibine taktîk û 
makyajê heya pirojeyek bi bername û 
stratejîk bi armanca çareseriyek 
guncaw. Çunku dihat çawnihêrî kirin 
Partiya desthilatdar li hember daxistina 
Partiya mixatebê Kurd (DTP'ê), gelek 
micd û rijd helwestê ji xwe nîşan bide. 


Ji ber wê ku him ji piştewaniya 
navxweyî a Kurdan, aştîxwazên Turk û 
him jî pitgiriya derveyî weke YE û 
Amerîkayê bimifah bû, lê bi 
mehkûmkirinek bitirs û vala û 
şibandina Turkiyê bi goristana Partiyên 
siyasî û ji hêla din jî domandina 
operasiyonên nevxweyî, girtin û 
binçavkirina şaredar û endamên BDP'ê 
û berdewamiya çavşoriyê ji aliyê 
hikûmetê ve, zêdetir guman xiste ser 
gavên nivîşkan yên xwe lidor piroseya 
"vebûna demokratîk". 

Lê wekî xuya AKP'ê bi vê yekê du 
armanc şopandibin. Yekem bihêzkirina 
pêgeha partiya xwe li deverên 
Kurdakincî de ku li hilbijartinên 
şarevaniyê li 2009'an de bi awayekî 
berbiçav dengên xwe jidest dan û 
paşan jî bi dana hin mafên sereke, 
derfet û delîveya jinavbirina xebata 
çekdarî û siyasî a Kurdan pêk bîne û bi 
vî awayî pêgeha hikûmeta xwe li asta 
navxweyî, deverî û cîhanî de bilind 
bike. Diyar e serbarê vê ku ferq û 
cudahiyek zaf li dîtin û ramanên AKP'ê 
derheq pirsa Kurd bi nisbet Partiyên 
Statukparêz yên CHP û MHP'ê de heye 
û AKP nermrew û hinek vekirîtir difikire 
û dilive, Kurd jî baştir dikarin tevî 
AKP'ê lihev bên heya aliyên dinê. Lê 
eva jî eşkere ye ku bi fend û fêl û 
xapandinê, demokrasî cihgir nabe. Ji 
ber ku tenê sivirîn li dora xwe û 
ducarkîkirina dîroka pir ji tirajîdî ye. 

Ji aliyê dinê jî xwedî û mixatebê dozê 
anku Kurd, serbarê vê ku xebata 
çekdarîya wan bi tawan û li çarçoveya 
terorê de cih didin û ji awira din ve jî 
xebata siyasî û sivîl jî jê qedexe û 
berbend dikin, lê îrade û vîna biratî, 
aştîxwazî û demokrasîxwaziya Kurdan 
hertim serdest û li xurtbûnê de ye. 
Serbarê asteng afirandin û bêhêvîkirina 
wan, lê dîsan nehiştin ku hêviyên 
şovenîst û neyaran bi cî bên. Me dît ku 
gelek realîstane û berpirsiyarane 
derbasî Partiya Aştî û Demokrasiyê 
(BDP'ê) bûn û ji rêya vê partiyê û 
parlemenê ve xebata siyasî a xwe 
didomînin. Lê dîsan em dibînin ku eva 
eqeliyeta berteng û genî ya parek ji 
desthilatdarên Turkiyê ye ku naxwazin 
aştî, ewleyî û tenahî bi ser alozî, şidet 
û şovîniyetê de bi ser bikewe û siya 
azadiyê bi ser esmanê wî welatî de 
cihgir bibe û hevkêşe û pêvajoya 
bûyeran jî rewenda asayî û demokratîk 
a xwe bipîvin. Berevajî em dibînin ku bi 


c* 

TURKÎYE 


CUMHURÎVETl 

ANAYASA5! 



daxistina DTP'ê, ne tenê dawî bi 
dijberî, girtin û binçavkirinê neanîne, 
belkî dixwazin ew armanc û deskevtên 
ku li daxistina DTP'ê de bidest nexistin, 
carek din bi givaş xistine ser BDP'ê û 
girtin û kelebçekirina ew şaredarên ku 
nûnerên îrade û vîna gelin, wan 
armancan bişopînin. Bêşik misoger 
kirina van armancan jî li domandina 
tundûtûjî, alozî û darbelêdan ji hewlên 
çareseriyê û vegeriyan bo siyaset û 
îdeolojiya berê ya xwe de dibînin. Li vê 
derheqê de Çengîz Çandar li rojnameya 
Turkî a Radîkal de nivîsandiye ku 
"girtin û kelebçekirina şaredar û 
endamên BDP'ê, nîşaneya 
berçavnegirtina îradeya gel û mayîn 
(mîn) danan li ser rêya pêşveçûn û 
pirojeya vebûnê ji aliyê hikûmetê ye ku 
dixwazin wan kurdan ji derfetên yasayî 
û demokratîk dûr bikin, heya ku bi 
neçarî rêya çiya bigrin pêşberî xwe"M 
Lewra Hikûmeta AKP'ê divêt bizanibe 
ku bi vê siyasetê û zext û zorê, çavşorî, 
binçavkirin û birina bi darê zarê bo ber 
dadgehê, ne tenê tu serkevtinekê 
misoger nake, Berevaj, li egera 
berdewamiya vê siyasetê de, AKP dê li 
deverên Kurdistanê de tûşî derdê 
MHP'ê û CHP'ê bibe, şidet jî dê xurt 
bibe û li qada navneteweyî û bi taybet 
ji mêzgeha Ewropayê ve dê zirarê 
bibîne. Lewra rêya herî baş û jêhat, 
micidbûn li ser berdewamiya proseya 
Vebûna Demokratîk, sekinandina 
operasiyonan û guhartina Yasaya 
Bingehîn ku makeya hemû trajîdiyan e 
û bi guhartina wê jî, yekêtiya Turkiyê 
garantî dibe. 

Şiroveyek Derheq Bûyerên Vê Dawiyê Ên îranê 

Hiloşîna Kela Zordariyê Nêzîk E 



^ Silêman Keleşî 

Li destpêka hatine 
serkar a^ Komara 
Îslamî ya îranê heya 
niha, hertim li nava 
desthilatdar û 

rêberên wê de dijberî 
û nakokî hebûye. Her 

li dema karkirina dewleta demî ya 
Mihendis Bazergan ve heya dema 
Benîsedir, wekî yekemîn Serokkomarê 
Rejîma Îslamî a îranê. Ew dijberî û 
nakokî bi qasekê kûr bûn ku Benîsedir 
li Serokkomariyê hate vêdebirin. 
Herwiha melayên tundrew bi 
piştewaniya Xumênî karîn hemû hevbîr 
û alîgirên Benîsedr û djberên xwe bi 
awayên curbicur tepeser bikin, li 
meydanê derxin û gişt desthilatê bigrin 
destê xwe. Şerê îran û îraqê derfetek 
baş bû ji bo meleyên tundajo bi 
rêberiya Xumênî ku bi vê sedemê karîn 
bi sanahî gişt azadî û mafên mirovan 
binpê bikin. Herwiha gişt dijberên xwe 
ji kesayetiyên rexnegir ve bigre heya 
digihîje kesên dijberî rejîma Komara 
Îslamî û Wilayeta Feqîh ji holê rakirin. 

Eva jî bû sedem ku^ rexnegir û 
dijberên rejîma Îslamî ya îranê nekarin 
li welat de bimînin û bi awayek 
demokratîk kar û xebata xwe 
bimeşînin. Xumênî û darûdestên wî 
hemû rêyên demokratîk li ser 
opozîsiyon û rexnegiran girtin.Take 
rêya ku ji wan re bi cih ma, ewa bû ku 
yan teslîm bin yan jî neçar bi 
berbirûbûn û şer bibin. Di encam de 
Hinek ji rêxistin, Partî û kesatiyên 
Siyasî teslîm bûn û hejmarek din jî wek 
Mucahidîn Xeliq û paşan jî Partiyên 
Kurdistanî ji rêya xebata li dijî rejîmê 
hilbijartin ku heya niha jî didome. 
Rejîma îranê jî bi nasandina wan 
Partiyan wek "Munafiq", rê ji bo 
tepeserkirina wan xweş kir û dest 
avêtin girtin, kuştin, teror û qirkirina 
wan, ku heya qasekê jî di wî karî de 



biserketin. ^ 

Komara Îslamî, îran kire zîndanek 
mezin ji bo fetisandina her dengek 
nerazî û hawarek azadîxwaziyê. Lê bi 
vê siyasetê ne tenê nekarîn şerê 
navbera desthilat û nerazîbûna xelkê 
azadîxwaz bi tewahî bi dawî bînin, belkî 
dijberî û nerazîbûn hertim wek 
borkanekê di nav îranê de germ û 
bihêztir dibû. Piştî hilbijartina gera 
lO'mîn a Serkomariyê, ew borkan 
teqiya û xîmê 30 salî yê Komara Îslamî 
bi tundî hejand: Rêber, Hikûmet û 
sîstem jî bi tewahî bire bin pirsiyarê. 

Ger em niha bizava nerazî a piştî 
hilbijartinê pênase bikin, divê bibêjin 
ku ew tevger, ji kesatiyên rexnegir û 
reformxwazên nava hikûmetê ve bigre 
heya narazî û dijberên yekcarî ên 
sîstim û hikûmeta Iranê li xwe de cih 
daye. 

Mirov dikare vê tevgerê bo ser du 
beşan cuda bike. Yekem: Alîgirên 
Kerûbî û Musewî ku bingeha sîstema 
desthilatdar dipejirînin û tenê dixwazin 
Ehmeînijad li ser desthilatê nemîne û 
ew bêne cihî wî û hin guhertinan li 
siyaseta derve de bikin. Lê ew girûpa 
qet naxwaze sîstim û Wilayeta Feqîh li 
xîm da biguherin. Girûpa duhem jî ku 
di bin çetra bizava kesk de dirûşmên 
"mirin ji bo dîktator" dibêjin, yan 
wêneyê Xamineyî û Xumênî pêpes 
dikin û didrînin, dixwazin hikûmet û 
nizamê ji holê rakin. Heta Mûsewî û 
Kerûbî jî, vê girûpê napejirînin û 
mehkûm dikin, herweha xwe girêdayî 
bi rêbaza Xumênî didin zanîn. Lê ew jî 
dixwazin ji kesên neyar ên rejîmê bo 
cîbicîkirina xwastekên xwe wek alavekê 
mifahê bistînin. Girûpa ku bi navê 
reformxwaz tevlî bizava nerazîbûnê 
bûne, xwe wek beşek ji hikûmetê 
dizanin. 

Lê desteya din pirraniya xelkê pêk 
tîne û bi tewahî li dijî^ hikûmet û 
sîstema Komara Îslamî a îranê ne û ji 
gişt bîr û hizrên curbicur wek çepgir, 
rast, demokrat û xelkê nerazî pêk tên. 

Girûpa duhem pirr bi başî karîne ji 
Mûsewî û Kerûbî mifahê bistînin. Xelkê 
nerazî li bin sîbera mirovên nizama 
desthilatdar de tabo û tilisma tirs û 
kela hovîtî a 30 Salî ya Komara Îslamî 
şikandin û bi Milyonan xelk hatin ser 
şeqaman. Herçend rojên yekem xelk bi 
tirs ve derketin kolanan û gotin"em 
dengê xwe dixwazin". Paşan bi şikana 
tirsa wan, hêdî hêdî xwastên radîkaltir 
anîn ser ziman û bi dana dirûşmên wek 
mirin ji bo Xamineyî û Komara Îslamî û 



dirrandina wêneyên Xumênî û 
Xamineyî, rejîma îranê birine bin 
pirsiyarê. Karek ku heya şeş mehan 
berî niha nemumkin bû. 

Bi giştî vê tevgerê niha hemû bingeh 
û xîmên rejîma Komara Îslamî hejandi 
ye û tirsek mezin xistiye dilê 
desthilatdaran. Lewra ger heya niha 
rejîma îranê tenê tevî Opozisiyona 
derveyî sînor berbirû bû, lê îro rojê 
hikûmet û nîzam bi dijberiya bizavek 
milyonî a pêkhatî ji hemû tex û qatên 
civaka îranê rûbirû ye ku serbarê 
bikaranîna hemû metodên tepeseriyê ji 
aliyê sîstema desthilatdar ve, nekarîne 
meydanê ji wan bidin betalkirin. Ya 
herî girîng eva ye ku îrorojê tu mercei, 
organek hikûmetî, olî û qanûnî îdî ew 
qodsiyet û berheqbûn caran bal xelkê 
nînin ku bikare bo çareserkirina kirîza 
heyî hewlê bide. Lewre hikûmet ji dest 
daye, niha ku piştewaniya xelkê roj bi 
rojê rewatî ya xwe li nav dem û 
dezgehên hikûmetî de jî ji dest dide. 

Dijkiryara hikûmeta Komara Îslamî a 
îranê li hemer xelkê bêberevan, anku 
girtin, tepeserî û kuştina xelkê bûye 
sebeb ku ev rejîma li asta navnetewî 
de jî zêdetir bikeve bin zext û givaşan 
û roj bi roj îzole û tenêtir bimîne. 
Hikûmeta îranê hêdî hêdî berev 
nemanê diçe, çimku Rejîma Komara 
Îslamî piştewanê xwe ên sereke anku 
xelkê îranê ji dest daye û tu 
berheqbûnek bona desthilatdariya vê 
rejîmê nemaye. 

Tişta herî hewce û girîng ji bo gelê 
Kurd bi giştî û bo partî û rêxstinên 
Kurdî nemaze, eva ye divê di zirûfa 
han de xwedî çi rolekê bin û çi 
siyasetekê peyrew bikin? 

Hêvî dikim ku tev Partî û aliyên siyasî 
yên Kurdistanê bi awa û siyasetek 
îroyîn û rast û stratejiyek diyar bi 
hevahengî tevî bizava azadîxwaz a 
gelên îranê ji bo hiloşandina herçiqas 
zûtir ya kela zordariyê û avakirina 
îranek azad, demokratîk û Federalî 
bixebitin 

Quncikek ji bo şiroveya bûyer û babetan ji xwendevanên ”Agirî” re 


L i kolanên bajarên îranê dubare 
xwîn diherike. Dîsan hawar li dijî 
zulmê bilind e. Dîktator heman 

dîktator e. Şêweyên serkûtê, heman şêwe 
ne. Hêcet, heman tişt e. Qurbanî, xelkê bê 
berevan e. Bikujên têniyê xwînê, sinûrê 
çavsoriyê nas nakin û li her ku û her dema 
rexnegirek dîtin, yekser heta dawî dajone 
ser. Di heman demê de ku laşê lawan 
dikeve ser kolanên sar û sir yên bi seqaya 
zistanê cemidî, kela zulm û zordariyê gav bi 
gav pitir dilerize û her ku zeman diçe, 
qelîştekên tê ketî firehtir dibin. Bi lêketina 
zengilên mizgînhînerê lerizîna sitûnên 
Wilayeta Zulmê, dîktator weke marê 
birîndar, hovane bi rast û çepê xwe vedide. 

Bûyerên meha Muherem û bi taybet roja 
Aşûra ku ji bo bisilmanên şîe rojek pir pîroz 
e û bisilmanên din jî di hember de bi 
hûrmet tev digerin, dubare nîşan da ku 
Komara Îslamî, dîn tenê weke emrazekê ji 
bo parastina desthilata siyasî ya xwe bi kar 
tîne. Di wan rojan de, ji zanîngehan û 
kolanên bajaran re bigre heya Mizgevt û 
malên rêberên ayînî yên ku dîtinek cuda ji 
ya Weliyê Feqîh hene, li her devera ku 
kesek an komelekê carekê gazindeyek ji 
deselata Xamineyî û Ehmedînijad kiribe,, 
topizê zordariyê li^ hindavî serê xelkê 
bêberevan diheje. Êdî dubare derket ku 
rêberên Komara Îslamî re tu maneya nirxên 
olî û rojên pîroz nîne. Ev bûyer di heman 
demê de ku durûtiya rêberên rêjîmê nîşan 
da, bû destpêk ji tevgerek nû re ku ger 
bixwaze jî, êdî nikare di çarçoveya Komara 
Îslamî de ji guhertin û sererastkirinê bigere. 

Piştî wan bûyeran, niha jî êrîşa bo ser 
malên Ayetullahên ku bi Xamineyî re 
yekdeng nînin, dest pê kiriye. Pasdar û 
besîcên girêdayî bi sîstemê, tenê bi 
bêhurmetî kirin nirx û pîvanên olî nasekinin 
û niha dest avêtine bi serdegirtina malên 
rexnegiran, giritna bi sedan xebatkarên 
tevgera xwendikaran, û çalakên medenî û 
xelkê sivîl. 

Her roja ku derbas dibe, Komara Îslamî 
pitir şêwekar û metodên Nazîstan li hember 
dijberên xwe de bi kar tîne. Hîtler êrîşa li 
hember cihû, sosyalîst, hêzên çep û 
rexnegirên xwe, bi êrîşa şeva 9/10ê heyva 
Novembera sala 1938, ku bi şeva Krîstal, 
die Kristaiinacht, tê naskirin, destpêkir. 
Tê gotin ku di wê şevê de li Alman û utrîşê 
(Aûstria) bi kêmî 200 kesên cihû hatin 
kuştin, 267 Kenîse hatin şevitandin, 7500 
dukan û nawendên bazirganiyê hatin talan 


Ebdulla Hicab 


Riya bi xwîn 

kirin û bi dehan hezar cihû hatin girtin û 
derbasî kampên îşkence û zordariyê hatin 
kirin. Ev bûyer bû destpêka meşa Hîtler ber 
bi komkûjiyên herî reşe dîrokê ku tenê bi 
girtin û kuştina cihû û sosyalîstan bi dawî 
nebû û bi xwe re şerê cîhanî yê 2 yê anî û 
di dawiyê de bû sedema kuştina pitir ji 50 
miliyon kesan. 

Komara Îslamî, şeva xwe ya Krîstal bi 
fermana cîhada Xumênî li dijî gelê Kurd li 
roja 19'ê Augusta sala 1979'ê dest pê kir. 
Piştre her bi wî rengî hêzên serkûtker çûne 
ser hêz û partiyên ku pîvanên Wilayetê 
Feqîh li dijî demokrasiyê didîtin. Giritn û 
kuştinan^ sînûrê hovîtiyê derbas kirin û 
Komara Îslamî bi kuştin û zordariyê hemû 
dengên rexnegir fetisandin. Lê xuya ye ku 
niha dîsan dîrok dubare dibe. Piştî her du 
pêlên xurt yên êrîşên rêjîmê li dijî 
azadîxwazan, niha pêla sêyemîn dest pê 
kiriye. 

Di gel ku pêşeng û siyasetvanên ku îro 
ketine ber xezeba Xamineyî û deselata reşe 
wî, heya duh beşdarî deselatê bûn û dîtin û 
ramanên Wilayetê Feqîhî parve dikirn, lê di 
rewşa îro de ev ber bi hindê ve diçin ku riya 
xwe ji ya deselatê veqetînin. Niha piştî 30 
salan, beşek ji karbeidestên pêşîne sîstemê 
pê hesiyane ku Komara Îslamî armanca 
şoreşa gelên îranê nebû, lewma li hember 
Wilayetê Feqîh, sîstema girtî û hêzên 
serkûtker de serî hildane û daxwaza 
guherînê di çarçoveya rejîmê de dikin. Ji bo 
aliyên ku ev 30 sal in ji bo guherînê 
têkoşînê dimeşînin, ev derfet verçerxanek 
nû ye. Di gel ku hander û pîvanên tevgera 
ku îro di hember rejîmê de serî hildaye 
cuda bin û amancên vê tevgerê hemû 
daxwaziyên gelên îranê negrin hûndirî xwe 
jî, lê xalên hevbeş hene. 

Ev tevger bi hemû şêweyên xwe ve 
guhertinek nû, ber bi pêş ve û erênî ye, ji 
ber ku cewherê vê tevgerê her ku dem 
derbas dibe, pitir ji îdeal û amancên rêjîm û 
parêzerên wê cuda dibe. Heta eger bi 
tewayî bi îrade û xwesteka xwe jî nebe, lê 
bilez ji rêjîmê û îdelaên wê dûr dikevin û 
ber bi hindê ve diçin ku ev rastiya ku 30 sal 
berî niha gelê Kurd jêre bû qûrbaniyê yekê, 
bipejirînin. Her çend pir dereng be jî, lê ev 
rê veqetandin bi qazancê tevgera 
azadixwaz û guhertinxwaz e û dikare weke 
kanalek nû ji bo bi pêşxistina bîra 
demkorasî û wekheviyê bê bi kar anîn. 

Rewşa îro ku li îranê hatiye pêş, vegera ji 
bo rojên berî şanosaziya hilbijartina qera 
10'ê ya Serokkomariyê nemumkin dike. 
Tevgera ku îro serî hilda ye, tu rê nînin 



xêncî pêşveçûn û xwe bi daxwazên gelên 
îranê re bi yek kirin nebe. Ev take bijareya 
ku li pêşiya tevgera nû heyî, îranê ber bi 
rojên pir çarenûssaz ve dibe. Bi awayekê 
ku ji niha û pêve Weliyê Feqîh û parêzerên 
Komara Îslamî dikevin eniyekê û hemû 
aliyên din (eger ne bi xwestina xwe be jî) jî 
bi kiryar dikevin eniya dijber. Nîşaneyên ku 
çend roje ji aliyê karbidestên rêjîmê tên, 
wê hindê erê dikin. Ji ber ku rejîm niha tu 
cudahiyekê di navbera beşdarên tevgera nû 
û kesên ku bi sala ye daxwaza azadî û 
guherînê dikin, nabîne. 

Tevgera nû, dema bi tewayî riya xwe ji 
ya Komara Îslamî cuda kir û girêdana xwe 
bi pîvan û nirxên demokrasiyê ve selimand, 
wê bibe lehiyek xurt ku dikeve hemberî 
hemû bal û taxmên deselata Komara 
Îslamî. Ev destpêka riya çarenûssaz e ku an 
wê ber bi azadî û wekheviyê ve here û 
îranê ji êş û azarên bi dehan salî rizgar 
bike, an jî dê bibe qonaxek nû ya kuştin û 
serkût kirinê. 

Ezmûna 30 sal deselatdariya Komara 
Îslamî bi serê xwe bes e heya ku gelên 
îranê û tevgera guhertinxwaz bernameyek 
alternatîv ji bo siberojê amade bikin. 
Sîstemên îdeolojîk ku tenê bi berçavkên reş 
û dîtinên tenge yên xwe temaşey bûyeran 
û pêvajoyên civakî dikin û mirovan weke 
emrazê xurtkirina îdeolojiyên xwe 
dihesibînin, bi her nav û rengên hebin, di 
dijberiya bi maf û azadiyên mirovan re 
hevbeş in. Deselata îslamiye Komara 
Îslamî, ya Sosyalîstiye Stalîn û ya Nazîstiye 
Hîtler, di gel cudahiyên bi ideal, durûşm û 
naveroka xwe, bi yek rengî rexnegirên xwe 
ji nav dibirin û weke hev bûn. 

Di gel ku armancên tevgera Kurdistanê bi 
hemû daxwaziyên kesayetiyên pêşenge 
tevgera nû re bi tewayî yek nebin jî, 
vekirina deriyên diyalogê bi tevgera nû ya 
îranê re pir giring e. Lê ji bo ku ev derî 
hem zû vebe û hem li ser civak û aliyê din 
bi tesîr be, pêştir pêwîst e hêzên Rojhilata 
Kurdistanê di nav xwe de lihevhatinek 
neteweyî pêk bînin. Dem dema bi serketina 
eqlaniyet bi ser hest û durûşmên kilasîk de 
ye. Pêdagirî li ser cudabûna dîtinan, 
berdewamiya dilêşan û rû ji hev 
zivirandinên caran, vegeşandina agirê 
netifaqiyên navxweyî û şiroveyên sûbjektîv 
an zeynî ji bûyeran, li dijî berjewendiyên 
neteweyî ne û pêwîst e bilez bi dawî bên. 
Ger ji niha ve ev pêngav neyên rakirin, 
siberoj wê pir dereng be. 

Vekirina Dergehên Demokrasiyê Bi 
Rûyê Kurdan Li Turkiyê 



Rostem Cehangîrî 

Hevdem li gel 
daxistina DTP'ê ji 
aliyê Dadgeha 

Destûrî ve, 

Serokê vê Partiyê 
Ehmed Turk û Aysal 
Tuxluk jî ji 

parlemanteriyê 




parlimana Turkiyê de 


avêtin. Bi vî awayî jî girûpa DTP'ê 
hiloşandin. Lê her wek dihat pêşbînî kirin, Parlimantarekî Çep ê 
Turk Ufuk uras, ku ji Kurdan nizîk e, li yekemîn roja daxistina 
DTP'ê de ragihand ku dê li nav Parlimanê de tevî girûpa Kurdan 
bibe Bona ku bikarin carek din girûpa parlimanî ji xwere ava 
bikin. Başiya Pêkanîna girûpan li wê de ye ku dikarin li hemû 
komîsyon û komîtên nav Parlimanê de bibin endam û li biryaran 
de bandor û tesîra xwe hebin. Bi vê çendê jî Ufuk Uras bersivek 
baş da şovenîstan û Dadgeha bingehîn ku hemû endamên vê bi 
bîr û hizrên kemalîstî ve girêdayî ne. 

Ufuk Uras ragihand ku tevlî partiya Kurdan nabe, belkî tenê dê 
tevlî girûpa parlimanî be û nabe endamê BDP'ê. 

Ev karê Ufuk Uras jî bi raya gelek rewşenbîr û siyasetvanan, bi 
gav û karekî zaf şoreşvanî û dostane tê hebsandin. Bi vî awayî jî 
diyar dibe ku tundrewên Turk nekarîne bigihîjne armancên xwe 
ku cudahiyê bixin nav refên herdu netewên Turk û Kurd. 

Ew du netewe dê bikarin pêkeve kar û xebatê bikin û 
pirsgirêkên navbera hev de bi rêyên demokratîk çareser bikin û 
nehêlin ku ev girêhişka sedan salî ku niha mijûlê vebûnê ye, 
carek din bê şidandin. Turk û Kurd çareseriya pirisgirêkê 
dixwazin. 

Lê pirsiyar ev e, gelo çima Kurd dikevin telika wan pîlanên ku 
dujmin jêre dirrêje? Berevajî çand û kultora Kurdî dixwazin me 
hêrs bikin heya ku gotinên gorî dilê xwe bibihîzin û provaksiyanên 
bi metodên şidetê li dijî kurdan ber4siv bidin. 

Mixabin li dirêjahiya dîroka me Kurdan de, hertim dujmin 
xwestiye me hêrs û tûre bike, da ku hemû deskevtên me jinav 
bibin, mixabin dîsan ev tişt ji mera dubare bû. Piştî daxistina 

DTP'ê Ehmed Turk 
ragihand ku li ser daxwaza 
birêz Ebdula Ocelan ku 
niha li hepsê de ye 
vegeriyan parlimanê 
Turkan hesasiyet bi 
qisedana, wî hene lewre 
nediviya Ehmed Turk li 
pêş ragehandinan ew tişt 
bigotiba. 

Me got ku li dirêjiya 
dîrokê de rtim xwastine 
me tûre bikin ku bikarin 
ewa ku bi xwe dixwazin li 
ser me cîbicî bikin. Lewre 
nabe ku bi tu awayekê em 
tûre bin, çun ku zeman bê 
rehm e. 


Rola mafê mirov li siyaseta derewe 
de 

P elixandina mafên mirovan dikaribe bibe hegera 
sinûrdar bûn an qutbûna pêwendiyan di warê çand û 
sporê de. Ji ber wê ye ku ji bo demek dirêj gelek 

welatan ji bo nîşandana dijayetiya xwe hemberî siyaseta 
apartayd li Afrîqaya Başûrî û ji bo cîbicîkirina biryarnameya 
civîna Giştiye Neteweyên Yekgirtî nedixwast di gel wî welatî 
pêwendiyên han saz bikin. Ew siyasete li aliyê qurbaniyên 
apartaydê, xasmayî rêkxistinên reşpêstan wek Kongereya 
Netewiya Afrîqa dihat piştgîrî kirin. 

Lê bi berçavgirtina jîratiyê, niha gelek caran tê gotin ku 
qutkirina hemî pêwendiyên akadêmîk karek jîrane nebû, jiber 
ku rewşa han zortir dijî dijberên apartaydê şûndaner bû, li 
halekê de ku alîgirên apartaydê bi her awayekê dixwastin 
biryarnameyên Neteweyên Yekgirtî nedîtî bigirin. Li hin pirsên 
din de hinek caran biryardan li ser şêweya duruste helwest 
derbirînê gelek zehmet bûye. Bo mînak nîqaşên gelek hatine 
kirin derbareyê wê ku gelo rêya perwerdekirina pisporên 
yasayî bo dadweriyê, mafnas, karbidest û xwendekaran bi 
welatiyên wan welatên ku mafên mirovan têde tê pelixandin 
bê dan an ne. Alîgirên wê yekê ku diviya ew rêye bêdan li ser 
wê bawerê ne ku li rêya perwerdekirina pisporan, ew dikare 
zêdetir agahdariyê li ser mafên navnetewiye mirovan peyda 
bikin. Dijberên wê yekê jî di wê bawerê de ne ku rêdan bi 
perwerdehiya pisporan bi awayek nerasterast piştgîrî li 
hikûmetên totalîter e. Çawçeskoyê Romanî yek ji mînakên 
wan pirsên cihê nîqaşê bû ku gelo pêwendiyên nawnetewiye 
çandî digel Romaniya wê bibe hegera wê yekê ku rejîma 
Çawçesko wê domdar be an wê alîkariya dijberên wî bike. Li 
rewşek wilo da herdu aliyên alîgirên pêwendiyên çandî û 
dijberên pêwendiyên çandî xizmetê bi armancek hevbeş 
dikin: Baştirkirina rewşa mafê mirov. Lê ew li wê ku çi rêyek 
bê hilbijartin, gelek dîtinên dijhev hene. 

Sizadan 

Pêngavên hatî bas kirî hemî bi wê girêdayî ne ku çi karek 
belkî dostane an helwesta "nerm" bê dîtin. înstrûmêntên herî 
zor cîhê nîqaşê baykotkirin an sizadan e. Dewlet xwazyarê wê 
yekê nînin jiber ku baykot dikare zirarê li wan dewletan 
bixwejî bide. Bo mînak ji bo ambargoya çek û çolan dijî 
Afrîqaya Başûrî gelek dewletên rojava piştî wê ku Şêwra 
Tenahiya Neteweyên yekgirtî biryar da piştgîrî li ambargoyê 
kirin. Dewletan xwe pişt wê hêcetê diveşartin ku: "ger em 
nekin, wê dewletek din bike". Ji bilî wê yekê şûndarbûna ew 
ambargoyane jî gelek caran cihê pirsyarê bûye. Ew kare belkî 
bibe hegera zerer kirina kesên şaş an jî bibe hegera hesta 
dijberî û rewşek ne erênî. Li dema bas ji ambargoya petrolê li 
ser Afrîqaya Başûrî, nîqaşek bi wî awayî dihat kirin. 

Lewma jî bas kirin û peydakirina rêyek biar bo pêşvebirina 
mafên mirovan ji aliyê ew kesên ku li rewşek abûrî û siyasî ya 
din de dijîn, gelek zehmet e. 

Bas li ser ambargoyên abûrî pirsek kevn e. Gelo ambargoya 
petrolê dijî Afrîqaya Başûrî dikaribû alîkariya pêşveçûna 
xebata dijî apartaydê bike? Belkî bandor û cihwarek zû 
nebûye, lê karê han dikarî bibe hegera lawaz bûna sîstemê û 
zeîfkirina bingehên rejîma hakim. Di wê rewşê da dijberiya 
navnetewî digel apartaydê dibe hegerê zeîf bûna wê. Lê 
çarenivîsa wê û biryara wê ku çi rêyek diviya serkeve, 
girêdayî ye bi xwasta xelkê Afrîqaya Başûrî. 

Azad Kurdî 


Di 30 salên borî li 
îranê de, bi kêmî 
dihat xuyakirin ku 
nerazîbûnên xelkê bi 
vî awayê ku niha 
dimeşin, dakevin ser 
rê û şaqaman. Ev 
meş û nerazîbûnên girseyî ên xelkê 
nerazî, tirs û xofeke mezin xistiye nav 
dilê desthilatdarên dîktator û her derfet 
û boneyek dibe qada xwepêşandan û 
nerazîbûnan. Ji berku dezgehên qirker 
û dijîgelî hemû cure çalakî û meşeke 
sivîl û aştîxwazane ku têde desthilat 
bikeve ber rexneyan, qedexe dikirin û 
dikin. Ev tiştekî sirûştî ye, çunkî ew 
taybetmendiya hemû desthilatdarên 
dîktator e û her ev yek jî li karbidestên 
îdeolojîk yên Wilayeta Feqîh dihat û tê 
çaverêkirin. Sedem jî ew e ku rejîma 
wan tu bingehek demokratîk û rewa 
tune û pêkhata dîktatorane a rejîma 
Komara Îslamî wê rastiyê derdixe holê. 
Ji roja yekem a bidestgirtina desthilatê, 
karbidestên îdeolojiya Wilayeta Feqîh 
bi kiryar nîşan dan ku ew li dijî hemû 
azadiyên demokratîk û yek ji wan 
azadiya civîn û kombûnên aştîxwazane 
ne. 

Vê rewşê hemû azadîxwaz û 
xebatkarên demokrasiyê li îranê de 
diêşîne û hêrs dike ku xelkê di civakê 
de heta mafê lidarxistina kombûnên 
sivîl û qanûnî jî tunebin. Herdem jî îdea 
kirine û dikin ku rejîma wan a paşverû 
hikûmeteke îdeal di cîhanê de ye! ku 
hemû azadiyek ji bo takekesan dabîn 
kiriye! Ligel vê rewşa zal bi ser îranê, 
carek din xelkê nerazî û azadîxwaz, bi 


taybet Kurd jî berdewam 
xwenîşandanên aştîxwazane 

nesekinîne, lê hercar civînên xelkê bi 
rijandina xwînê, girtin û 
bêserûşûnkirin, îşkence û cezayên 
giran ên girtîgehê ji wan re bi dawî 
hatiye. Lê êdî piştî 30 salan xelk 
westiya ye û ragihandina encamên 
şanogeriya îsal a diyarîkirina 
Ehmedînejad bû derfetek bo xuyakirina 
hêrs û nerazîbûnan û herçiqas pêşdîtin 
nayê kirin, lê piraniya pispor û 
xebatkarên siyasî dibêjin, pêvajoya ku 
niha di îranê de dest pê kiriye, 
navegere rewşa bêdengiya berê û tirs 
û xofa xelkê hatiye şikandin û biwêrî û 
netirsî wan ber bi pêşerojeke geş û 
ronak û rizgarbûna ji destê desthilata 
dîktator han dide. 

Piştî ragihandina encamên 
şanogeriya gera dehem a hilbijartinên 
Serkomariya îsal di îranê de, êdî xelkê 
nerazî û bêzarbûyî ji fend û^ fêlên 
desthilata zordar ya Komara Îslamî, 
dawî bi bêdengî li hember zulm û 
binpêkirina maf û azadiyên xwe anîn û 
pêvajoyek nû destpê kirine ku di 30 
salên borî de di asta sernaserî de 
bênimûne bûye. Vê pêvajoyê tirs û 
xofek mezin xistiye nav dilê 
desthilatdarên Wilayeta Feqîh û êdî bi 
eşkere ketin dijberî û qirkirina tevgera 
nerazîbûna xelkê. Ji her tiştî balkêştir 
ew e, ji bo xweveşartin ji rastiyan, li 
gor ramana taybet û edetê dîrokî ku di 
dîroka hemdem ya îranê de herdem 
hebûye ku têde^ sebebkarê bûyer û 
xwenîşandanên îranê welatên derve 
zanîne, îsal jî Amerîka û Birîtanya û bi 
giştî Rojava wek sebebkarên wan meş 
û nerazîbûnên girseyî ên xelkê 
bêzarbûyî yê îranê hatin zanîn ku 
daketine ser rê û cadeyan û dirûşman 
li dijî dewletê diqîrînin. 


Xala herî balkêş di vê pêvajoyê de 
ew e, ji ber ku desthilata dîktatorî a 
Komara Îslamî rê nade civînên giştî û 
xwenîşandanên aştîxwazane werin 
lidarxistin û ji hemû civîn û 
nerazîbûnekê bi guman in, lewar bi 
tevahî kombûnên xelkê ên berfireh di 
seranaserê îranê de qedexe ye. Bi 
taybet di wan bajar û herêman de ku 
neteweyên îranê nemaze Kurd lê dijîn. 
Lewra xelkê nerazî neçar maye ku ji 
van hilkevt û boneyan bo xuyakirina 
nefret û bêzarî û nerazîbûna xwe 
mifahê bistînin ku dewletê bixwe diyarî 
kirine û piranî hilkevt û boneyên olî û 
siyasî ên taybet bi rejîma Komara 
Îslamî ne ku îsal bûn qada 
xwenîşandanên berfireh ên xelkê 
nerazî. 

Ji boneyên wek Roja Quds, Roja 
Mamoste li îranê bigre heta digihîje 
hilkevta koçbarbûna Muntezirî û di 
çend rojên borî de rêûresmên roja 
Tasûa û Aşûra ku boneyên olî jî bûn, Di 
hemû wan hincet û munasibetan de, 
xelkê nerazî ketin ser rê û cadeyan û bi 
dirûşm û meşên dirêj û berfireh vîn û 
îradeya azadîxwazî û demokrasîxwaziya 
xwe ji desthilatdarên zordar re dan 
xuyakirin. Ji ber alozî û tevlihevbûna 
rewşa hundirê îranê, Komara Îslamî 
ger pê çêbiba tu bone û hilkevtek bibîr 
nedianî û rêz ji wan nedigirt, ji ber ku 
hemû ew hincet bûn qada xuyakirina 
nerazîbûnê li hember desthilata 
dîktatorî û roj bi roj dirûşmên 
xwepêşandan radîkaltir dibin. Wisa 
dixuye ku ji ber rênedan bi lidarxistina 
meşan, bone û hilkevtên diyarîkirî ên 
desthilatdariya Wilayeta Feqîh bixwe 
bibin bela serê wê rejîmê. Bi eşkere 
dixuye ku tirs û xofek bêrade ji bone û 
hilkevtan bi taybet ên olî ketiye nav 
dilê wan. 

Bo Kêmkirin Seha Seksî, Keçên Kurd Tên Sunetkirin 



Hemîd Muxtarî 

Dema ku min bo 
yekemîn car nûçeya 
xetenekirina keçan 
yan biserhetên wan 
di vê derheqê de li 
malperên înternetî, 
rojname û kovaran 
de xwend, ez pirr ecêbmayî û xembar 
bûm û kezeba min ji bo wan keçan 
şewitî. Mixabin pirr kêm in nawendên 
ku di vê pêwendiyê de kar dikin û 
hewla kêmkirina asta vê diyardeyê di 
nava civaka me a kurdewarî de didin. 

Renge em nekarin di vê gotarê de bi 
hûrî vê diyardeyê analîz vekeliştinek 
civaknasî û zanistî di vê pêwendiyê de 
pêşkeşî we bikin, lê emê hewlê bidin di 
vê nivîsarê de li ser hin xalên girîng 
bisekinin. 

îrorojê sunetkirina keçan di asta 
Kurdistanê de tenê di Kurdistana Başûr 
û beşek ji bajarên Rojhilatê Kurdistanê 
wek devera Hewramanê û hinek 
deverên Parêzgeha Azerbaycana 
Rojava tê birêvebirin. pirraniya kesên 
ku bawerî bi encamdana karê han 
hene, ola îslamê ji xwe re dikin mertal 
û dibêjin eva biryarek olî ye. Lê virde 
pirsek tê holê, gelo ger sunetkirin, 
biryarek olî ye, çima sunetkirina keçan 
tenê di hinek beşên Kuridstanê de tê 
encam dayîn û gişt xelkê Kurdistanê vê 
kiryara dûr ji mirovahiyê cîbicî nakin!? 
Xwe pirraniya Kurdan pêrewê ola 
îslamê ne, ger eva jî yek ji biryarên 
Ola îslamê be, çima ew pirranî 
peyrewiyê lê nakin? 

Li gor van lêkolînên ku hatine 
encamdayîn, xetenekirin ne destûrekî 
olî ye û di Qurana Pîroz de tu basek ji 
sunetkirina keçan nehatiye kirin, belkî li 
gor wan lêkolînên ku di vê pêwendiyê 
de hatine encamdan, dîroka vê 
diyardeyê vedigere bo 2000 salan berî 
sala zayînê di welatê Mîsrê de. Belge û 
senedên herî kevin û berdest jî 
peydakirina ew jinên Misrî ên mûmiyayî 
kirî ne ku kilîtorîsa wan hatiye birîn. 
Hirodot, dîroknasê Yûnanî, bûna vê 
dab û nerîtê di navbera Misriyan de 
vedigerîne bo 5000 salan berî zayînê. 
Ew hirwiha dibêje ku Romî, Ityûpî û 
Finiqî jî keçên xwe sunet dikirin. Ew 
dab û edeta ji welatê Mîsrê ve bo 
welatên din yên Afrîqayî û Asiyasî û 
Erebî hatiye veguhastin û cihê xwe 
girtiye. Herçend ku niha welatê Misrê 
sunetkirina keçan qedexe kiriye, lê niha 


jî zêdeyî 90 ji sedî ya xelkê vî welatî 
keçên xwe sunet dikin. 

Li gor gotina Turaya Ehmed Ebîd, 
berpirsa Saziya Nifûs a ser bi rexistina 
Netewên Yekbûyî, di cîhana îroyîn de 
120 heya 140 milyon jin hatine 
sunetkirin û rojane zêdeyî 6 hezar keç 
li seranserê cîhanê tên xetenekirin. 

Li Başûrê Kurdistanê sunetkirina 
keçan ji sedî 60 e û eva jî 
serhejmariyek pirr zêde ye. Herçend ku 
ev serhejmariya jî bi tewahî ne rast e û 
tê gotin ku zêdeyî %60 ji keçên Kurd li 
Başûrê Kurdistanê tên sunetkirin, lê 
çimku xetenekirina keçan li gor yasaya 
Hikûmeta Herêma Kurdistanê, karekî 
dijî yasayî tê hesêb, lewra ev kare bi 
veşartî tê birêvebirin û mirov nikare 
serhejmariyek serrast bidest bixe. 

Bakgirawenda zihnî a li pişt 
xetenekirina keçan li Kurdistanê: 

Pirraniya kesên ku li Kurdistanê 
keçên xwe sunet dikin, bawer in ku 
xetenekirina keçan garantiya namûsa 
wan dike, çunku hesta seksî a wan 
kêm dike. Ji aliyek din ve kesên han 
sunetkirina keçan wek karekî saxlemî 
dizanin, çimku ew bawer in kilîtorîsa 
jinan, tiştek kirêt û ne paqij e û heta 
nanê destê jinên ku nehatine 
sunetkirin jî naxon û dibêjin nanê 
destê jina xetenenekirî heram û ne 
paqij e. Herwiha vî karî wek biryarek 
olî dizanin. 

Lê di rastî de her wek me li serê 
îşare pê kir xetenekirina keçan ne 
biryarek olî û ne dab û edeta kurdewarî 
ye. Belkû kultora han ji welatên 


Afrîqayî ve > bo Kurdistanê hatiye 
veguhastin û armanca sereke a vê 
kiryarê kêmkirina seha seksî a keçan 

e. 

Mixabin paremayîbûna civaka me, 
nexwendewarî, sîstema mêrserdes û 
hejarbûna xelkê di warê aborî ve bûye 
sebeb ku civaka me a Kurdewarî bi 
çavek sivik û biçûk mêzeyî regeza mê 
bike û wan tenê wek alavekê bona 
têrkirina heza xwe a seksî bikar bînin. 

Divê bibêjin ku xetenekirin bandorên 
nigetîv ên piskolojîkî û cismî dixe ser 
keçan. Serbarê vê yekê ku êş û azarek 
zêde heye, bi qasekî zor seha seksî a 
keçan kêm dike û ew dibin alavek bona 
têrkirina seha seksî a mêran û bi xwe 
tu xweşiyekê di pêwendiyên seksî de 
nabînin û pirr bi kêmî digihîjine asta 
orgasmê. 

Em çi bikin daku bikarin vê diyardeyê 
di civakê de ji nav bibin û nifşên piştî 
me îdî nebin goriyê vê diyardeya 
biqirêj. Diyardeyek ku yek ji metodên 
tundûtûjiyê li dijî jinan tê hesêb. 
Hewceye ku civaka me ber bi civakek 
sivîl bimeşe û ragihandinên Kurdî 
nemaze Tv bihayek girîng bidin vê 
pirsê û bi hişyarkirina xelkê, civakê ji 
rêya sîstemên durust ên perwerdehiyê 
tê bigihîjînin ku ev diyardeya karek 
kirêt û dûr ji exlaqê mirovî ye û 
encamên xirab dixe ser civakê. Be raya 
min tenê jordeçûna asta xwendewarî di 
sîstemek durust û îroyîn û pêşkevtina 
civakê di warê aborî, çandî, siyasî û 
yasayî dikare vê diyardeyê di civaka 
me de jinav bibe. 

eyîn û heyberên jîndar bi zayînê 
dest bi jiyanê dikin. Bi vegotineke 
vekirîtir, jiyan bi zayînê dest pê 
dike. Zayîn; di wateyeke teng de 

wekîbûyîn, welidîn, weladet, çêbûn, jê bûn, 
jê çêbûn hilatin, derketin, pêkhatin an jî 
welidandina heyberên ku li gorî rêbazên 
xwezayê dizên, tê ravekirin. Mirin; di 
wateyek teng de wekî tunebûn, ji holê 
rabûn, ji dest çûna jiyanê an jî wekî 
bidawîbûna temenê heyî, tê ravekirin. 

Xweza; ji wateya wê ya bêjeyî jî tê 
fêmkirin ku ew jî xwe bi xwe za ye. Ango, 
xweza, hem xwe hem jî heyberên ku di 
koşa xwe de hilandiye, diwelidîne. Bi 
awayekî din mirov dikare bibêje xweza, 
hem ji xwe re û hem jî ji tevê heyberên 
din re dayîktiyê dike. 

Zayîn, tenê ne nasîn û hevnasîna 
xwezayê an jî destpêka jiyaneke nû ye. 
Mirin jî, tenê ne jidestçûna jiyanê an 
bidawîbûna temenekî kin e. Ji bo wê mirov 
ne dikare her car zayînê wekî bizav, 
vebizav, hilfirîşkîn û lihember derketina 
xwezayê bibîne û ne jî mirinê her gav wekî 
lêvegerandin û radestketina wê. Lewre 
xweza digel welidandina hemû heyberên 
heyî, dijmin û dijberên xwe jî diwelidîne. 
Dijminê xwezayê yê herî hêzdar û qedîm 
mirov bi xwe ye. Mirov reaksiyaona xwe ya 
sereke li hemberî xwezayê nîşan dide. Ew 
reaksîyaona sereke jî zayîn e. Belê hin 
caran jî mirin e. Zayîn, hem jidayîkbûna 
giyanberan a ku bi dilovaniya xwezayê re 
pêk tê ye û hem jî pozberiya wan a ku li 
hember xwezayê dest pê dike ye. Mirin jî... 
Lewre mirin jî reaksiyoneke xurt e li 
hemberî heyînên ku dixwazin jiyanê dîl 
bigirin. 

Heyberên ku di xwezayê de ji dayîk dibin 
dîsa bi xwezayê re dikevin nav rikberiyeke 
giran û pêre şer dikin. li gorî biwêja kurdî 
ya "jê keto pê keto" rewşa zarokên ku ji dê 
û bavê xwe dibin û peyre bi wan dikevin, 
pir dişibe rewşa heyberên ku ji xwezayê 
dibin û peyre li hemberî wê derdikevin. 
Mirov bi xwe jî di nav de, tevê giyanwerên 
heyî pêşî ji xwezayê dibin belê dîsa li 
hemberî xwezayê derdikevin û pê re şer 
dikin.. Bi rastî her çend ku ev yek wekî 
nakokiyeke gewre bê dîtin, jî dîsa rêbazeke 
xwezayî ya jênager e. 

Riknê hebûn û domdariya xwezayê û 
rêbazên wê li ser van nakokî, dijberî û 
dijayetiyan ava bûye. Di xwezayê de, her 
tişt bi dijberê xwe û bi dijminê têkûz dibe 
û dikemile. Bo nimûne: Dijmin û dijberê 


zayine, mirin e. 

Belê jiyan bi mirinê watedar dibe. û mirin 
jî bi jiyanê. Li aliyê din her heyîn, dixwaze 
hebûna xwe bi tunekirina heyineke din bide 
selmandin. Yanê her heyber bi dijberê xwe 
an bi dijminê xwe re diwelide û hebûna 
xwe didomîne. 

Derbasbariya zayînê, tenê ne ji bo 
heyberên jîndar an heyînên daringî(madî) 
ye. Gelek raman, têgih, rêman, bûyer û 
lêqewmînên xwezayî jî bi zayîn û mirinê 
rûbirû dimînin. Her wekî din kom, komel, 
civat, civak, çand, çîn, ol, dîrok, netewe, 
xuhermend(hikûmet) dûgel(dewlet) û 
şahînşahiyên(împaratoriyên) dinê jî bi zayîn 
û mirinê re nasdar dibin. 

Zayîn û mirina van têgihan jî dişibe ya 
mirov û heyberên din. Ew jî wekî hemû 
heyeberên ruhber, pêşî dizên, bi ser piyan 
dikevin, dimeşin, dilezin, dibezin, digihên, 
distewin, dikemilin diperisin, diwestin, (car 
caran nexweş dikevin) pîr û kal dibin, ji hal 
dikevin, ditemirin û saxî jî dimirin. 

Şarîstaniyên mirovahiyê jî wisa ne. Ew jî 
di yek bi yek di van radeyan re derbas 
dibin. û ew jî wekî nifşên mirov û heyberên 
din cur bi cur in. Qet jî naşbine hev û din. 
Hin ji wan mohra xwe li dem û domanên 
borî didin; nav û deng vedidin. Hin ji wan 
wekî teniya bi don in; li eniya çarenûsa 
mirovahiyê dikevin. Hin ji wan navê xwe bi 
tîpên zêrîn li newqa rûpelên dîrokê 
dinivîsin; nemir dibin û hin ji wan jî 
bêdeng ji qada jiyanê vedikişin û diçin; ne 
navê wan dimîne û ne jî bêhn û beyta wan. 

Wekî encam, zayîn, û mirin, rastîniyeke 
xwezayî ne. Hin tişt hene bi zayînê re 
dimirin. û hin tişt jî hene di mirinê de dijîn. 
Bi awayekî din, hin heyîn mirî dizên an bi 
zayînê re dimirin. û hin heyîn jî di mirinê de 
dizên û bi mirinê re dijîn. Mirov ne dikare 
her car zayînê wekî destpêka jiyanê bibîne 
û ne jî mirinê wekî bidawîbûna jiyanê. Ango 
ne zayîn hertim nîşana hebûnê ye û ne jî 
mirin nîşana tunebûnê. Wekî hemû dijber û 
nakokiyên xwezayî, car caran ling dibin serî 
û û car caran jî serî dibin ling. 

Zayîn û mirin jî wisa ne. Gelek caran cih 
diguherin. Geh zayîn dibe mirineke 
guherbar, kurt û demdemî. Geh jî mirin 
dibe zayîneke dûvdirêj, mayînde û bêdawî. 

Wekî ku Everett Diksen "Jiyan ne tiştekî 
westar e. Belê yên ku nikarin hişmendiya 
xwe biguherînin, jiyana xwe ariwestînin." 



Xwedî text û birc im 
Ez bi şapik û şalim 
Xebatkarê welatin 


ji dîrokê arim şewat im 
Deşt û zozan, bax û çîmen, gul û sosin im 
ji jiyanê jîn û felatim 
Dîcle û Ferat im. 

Li sîpana xelat Mem im 
Hasreta Ztn im 
Ji keda dayîkan im 
Hêviya welat im . 

Di zîndana tarî Stêrk û Hevî me 
Ez xortê kurd im ez xwedî war im 
Şer naxwazim welatê xwe Dixwazim. 

Aşiq perestê welat im, kelat im 
Hêvî ya welat im, di himbêza dayîkan de 
Zarokê bêsûç im, qêrîn û hawarê 
Welat im Keferat im. 

Xebatkarê Kurdistan im 
Şêrê Amêd a şevat im, dengê Şêx Seîdê 
kal im 

Li Çarçira dengê Qazî yê kal im 
Hawara dayîkan û Xebatkarê Barzanî yê 
kalim 

Li Dêrsîmê rastiya Kurdistan im 
Tirsa dijminan û hawara Munzur im 
Gola xwîna Şehîdan im 

Li Agirî arim şewatim, dûmana 
Kurdistan im 

Hawara dayîkan û qêrîna zarokan im 
Ez Y\rsa dijminan im 

Ez Xortê Kurdistan û dilsozê Şehîdan im 

Jiruhar Amed 

Jêder: amidakurd 

Ez ji Hz. Adem û 
tufana Hz. Nûh vir de 
milletekî mezin im. 
Wek netewe pir kevn 
im. Salê min bipirsî 
nayê bîra min. Ji 
tufana Hz. Nûh ve vir 
de ez li ser pême. Ez tim û tim pêşda 
çûm e, bûme xwedî şaristaniyet, axa 
min ji gelek medeniyatan re bavtî 
kiriye. Kî hatiye mêvantiya min, min 
xweş hewandiye û jêre îkramî kiriye, 
dijmin jî hatiye cem min, min dilê wan 
neşkandiye, kî ji min tiştek xwestiye 
min bêkêmasî dayê û timahî nekiriye. 

Gellek millet li min zulm û zorî kirine, 
nanê min ji destê min digirtin, şîlpax li 
min xistine, serê min şikandine, nigê 
min birîn kirîne û ez topal kirime, pir 
caran jî milê min şikandine û di cîh de 
tevizandine. Li ber zulma wan de tim bi 
qehr û bi xişim bûm, car jî min sebr 
dikir û min digot ku ev gel birayên min 
in, ji nezaniyê li min zulm dikin, tev ji 
min re bira ne ez ji birayên xwe 
naqetim, lewra ew birayên min in. 

Carna jî ji birçîna, bi zulmê û bi 
berketinê ve nexweş ketime û di pir 
bêhaliyê de kesek nehat hewara min, 
ne pirs kirin ka tu di çi rewşê de yî, 
derî li min venekirin. 


Di jiyana xwe de min gotiye bila zikê 
min têr be bes e, min nanê kesî jî 
negirtiye û niheqî jî li kesî nekiriye, min 
ax û mala kesekî ji dest wan negirtiye 
ku ez bibim xwedî mal, hîna jî di bîr û 
heşê min de tuneye... 

Carna jî hevalên min ên ku ez bi wan 
bawer bûm, min bi wan re biratî dikir, 
car jî serê min dişkandin. Ne qayîl bûn 
ku ez rabim ser xwe û ser pê. Ji alîkî 
de dijmin, alîkî de jî hevalên min li min 
dixistin û ez diqewirandin. 

Ev birana ji min re digotin "Tu bêeslî 
yan jî zuryeta me yî yan tu ne milletî..." 
ez milet ne dihesibandim û li min zorî 
dikirin. Li ber min xweş dikirin, li pişt jî 
li lingê min dixistin, min digot yaw ka 
ez birayê we bûm? Em bira bûn? Bi 
min re şer û, pevçûn çêdikirin di nav 
gelê min de kî bi a wan dikir û bêdil 
bûn wanan dikirin axa û beg, kî ji wan 
re hez nedikir û li dijî wan bûn, ew 
dikirin xulam, gelê min tim bi paşda 
xistin, cahîl û nezan xistin ku li mîrata 
min xwedî derkevin û ew jî axa min 
bikin xaka xwe. 

Ez li ser axa xwe, di welatê xwe de 
bê welat bûm. Di welatê xwe de stûyê 
min tim xwar û mîna sêwiya bûm. 

Hezar û pênsed sal e ku ez di xew 
de bûm, bi saya mamostayê xwe yê 
Seîdê Kurdî ez li xewe hay bûm û ji 


min re bû sibe, roj ji min re derket... 

Êdî rabûme ser xwe. Neyara fehm 
kiriye ku ez şiyar bûme, dîsa ji min re 
dibêjin"Tu birayê me yî, em bira ne, 
em misliman in..." 

Rast e em birayên hev in, em bira 
bûn, ma qey biratî heqê min xwarin e,? 
biratî min ne naskirine? bi min re 
pevçûn e, ...? Ma di biratiyê de zilm 
heye...? Hûn li min zilm dikin û navê 
wê datînîn biratî û mislimantî, ma êdî ji 
zilma we re ne besn e...? 


■ 


Birano! Di dîroka berê bigre heta 
niha min ji we re çi kiriye, nanê kê 
xwariye, min ax û welatê kê ji dest 
girtiye, bipirsin, vekolin, bikin û 
bibêjin? Ka ji min re bibêjin? Min li we 
çikiriye? 

Ku biratî be ez biratiya mislimantiyê 
dixwazim, kî bi min re biratiya heqqiyê 
bike, bila werin. Ez gel im, netew im, 
navê min milletê Kurd e, paşnavê min 
jî Kurd e, kî min Kurd qebûl dike yan jî 
qebûl bike, min nas bike bila werin. 

Ez ji bira re bira, neyara re neyar im 
û ji dijmina re dijmin im. 
Hûn êdî min nikarin bixapînin, 
xapandin û dekên we bes e, ez cardin 
jî bang dikim û bizanibin ku navê min 
Kurd e, paşnavê min jî Kurdistan e. 


’Heger 20 milyon kurd ne bextewar bin, em jî ne bextewar in’ 


K omeke rewşenbîr û nivîskarên 
tirk û nûnerên sendîka û 
rêxistinên sivîl, ji bo 

piştgirîdayîna BDP'ê, avahiya BDP'ê ya 
Stembolê ziyaret kirin. Ku ji aliyê Hasîp 
Kaplan, Akin Birdal û Serokê BDP'ê yê 
Stembolê Huseyin Bariş ve hatin 
pêşwazîkirin. 

Hasîp Kaplan da zanîn ku heger li 
Tirkiyeyê hêzên demokratîk, rewşenbîr, 
elewî û kesên tehde dibînin destê xwe 
bidin hev, dê derfet çêbibe ku bihêz 
bibin. Kaplan, li axaftina xwe weha 
berdewam kir: "Heger li kolanan û li 
meclîsê hizûr nema be, Makezagonek 
nû nehatibe sererastkirin, zagona 
partiyên siyasî nehatibe nûkirin, 
bendava %10 nehatibe guhertin û 
hemû Serokên Partiyan ji hev xeyidî 
bin, wê meclîs bikaribe çi safî bike? 
Kaplan, dûre ji bo şandeya mêvanan 


ev fiqre bibîranî:" 

"Baxçelî, Baykal û Erdoxan di Teyarê 
ne. Baxçelî, bi awayek dizî ji Baykal re 
dibêje: Heger ez 20 lîreyan ji Balafirê 
bavêjim erdê, dê 20 kes pê kêfxweş 
bibin'. Baykal jî dibêje 'Ew jî tiştek e! 
Heger ez 50 lîreyan bavêjim, dê 50 kes 
pê şa bibin/ Dor hatiye Erdoxn û ewî jî 
gotiye ' Ez jî 100 lîreyan bavêjim jêr, 
dê 100 kes pê şa bibin/ Li ser van 
axaftinan, Pîlot aciz bûye û gotiye, li 
ber van siyasetên we yên xirab, heger 
ez we her sê kesan ji teyarê bavêjim, 
wê 70 milyon kes pê şa bibin." 
Nivîskar û rewşenbîr Vedat Turkalî jî li 
vê derê bi vê axaftinê piştgirî da BDP'ê 
û kurdan:" Heta ku 15-20 milyon kurd 
nebêjin em bextewar in, wê li vî welatî 
tu kes bextewar nebe. Ez êdî şerm 
dikim ku li ser vê meselê biaxifim. 
Pergal, di destê hêzên tarî de ye. Ji bo 



projeyên Kurdistanê, 3 trilyon dolarî 
dikin bombe û davêjin çiya, kevir û 
însanan. 

Divê hesabê vê yekê bê pirsîn. Em bi 
DTP'ê bextewar bûn û me êdî baweriya 
xwe pê dianî. Ew jî ji holê rakirin. Haya 
wan jê nîne ku, zerarê didin biratiya 
gelan." 

Rizgarî Online 













Agirî 


ÇAND Û HUNER 


Hejmar 126, 5’ê Çileya Paşîn a 201 O^jfF 


Şiroveya Gotinên Pêşiyan 


Beşa 8 



Çiya Mazî 


WERGER U Gotinên 
jPêşiyan: 

Me got Gotinên 
ipêşiyan, netewî ne. 
Dema li gor çand û 
Ijiyana mirovan 

Içêdibin taybetiyek 

wan jî çêdibe. Ji ber wê yekê jî dema 
mirov bixwaze wergerîne, mirov nikare 
raste rast bi peyvan an peyv bi peyv 
biguherîne. Divê dema mirov gotin 
wergerand kîjan zimanî, wateya wê 
gotinê çi be li gor wê yekê mirov 
bifikire û bikarbîne. Pêwîst be mirov 
wergerand kîjan zimanî, gotinekê jê 
bibîne û yan di nava kevanê yan jî di 
têbiniyê de bikar bîne. Lê heke baş bê 
fêmkirin ev şêwaz ne hewce ye. Lewre 
peyvên di zimanekî de û di nava gelekî 
de bi taybet bin û tiştin hebin ku bi 
taybet bin, dibe ku li welatekî din qet 
taybetiya wan tune be. Wê demê jî 
nayên fêmkirin an pir şaş dê bêne 
fêmkirin. Mînakên gotinên îngilîzî ku di 
rûpelên pêş de hatine şîrovekirin vê 
yekê baş derdixin holê. Dibe ku bêne 
fêmkirin ka çi gotine, lê dibe ku wan 
gotinan qet li Kurdî û rewşa civaka 
Kurdî neyên. Ji ber wê yekê jî bi 
heman wateyan, lê bi awayekî din, li 
himber wan gotin di Kurdî de hene. 

Wekî biwêjan gotinên pêşiyan jî bi 
piranî dema ku ji zimanekî din bêne 
wergerandin, divê mirov pir lê miqate 
be û peyvan li gor wê rewşê bikar 
bîne. Heke ne wiha be carinan mirov 
tiştekî ji wergerê fêm nake. Biwêj ji 
xwe hema hema bi temamî wiha nin. 
Lê gotinên pêşiyan carinan ne hewceyî 
ku mirov gotina himber wê bibîne, bi 
kîjan zimanî be tê fêmkirin. Ya rast ew 
e ku mirov dema wergera gotin û 
biwêjan ji zimanekî din kir, mirov ya di 
wateya wê de tê gotin, bibîne an 
herduyan jî binivîsîne. Mînakên li jêr 
(mînakên biwêjên Tirkî) jî vê yekê 
diyar dikin. 

Di pirtûka Musatafa AYDOGAN ya bi 
navê "Berê Gotin Hebû" de, bi 
gelemperî li ser wergerê hatiye 
sekinandin û mijara wergera gotin û 
biwêjan jî wiha hatiye ravekirin: 

"Heçî peyvên pêşiyan in, ji bo 
nîşandana hêjayî û pîvanên civakan, pir 
girîng in. taybetiyên çandên cûda, xwe 
di wan de didin der. Ew li ser bingeha 
zanebûn û tecrûbeyên civatan hatinin 


avakirin, şîretên rênîşandêr in û di 
jiyana civakî de rolên pir mezin 
dileyizin. 

Peyivên pêşiyan wek îdiyoman 
(biwêj), peyivên taybetî nin û nayên 
guhertin. Qalibên wan serrastkirî 
henin. Lê hinek ferq henin ku peyivên 
pêşiyan ji îdyoman vediqetînin. Beriya 
hertiştî, piraniya peyivên pêşiyan gelek 
caran ji îdiyoman dirêjtir in û hevokên 
temamkirînin. Naverokên peyivên 
pêşiyan ji yên îdyoman konkrettir in. 
Peyivên pêşiyan, gelek caran encama 
serpêhatiyan in û ji ber vê yekê 
taybetiyeke wan jî ew e ku ew an 
rewşekê, an jî çîrokekê dinimînin. 
Mirov nikare ji peyivên îdiyoman tê 
derxîne, bê mahneya wan çi ye. Ew di 
vî warî de xwediyên sirrên mezin in, lê 
peyivên pêşiyan mahneyên xwe zêde 
venaşêrin. Heta ji bo ku mirov bi giştî 
bikaribin têbigihêjin, alîkariya mirovan 
dikin. Yanî ew di vê mahneyê de, ji 
îdyoman bi rehmtir in. Qesda min ne 
ew e ku tu astengên wergera peyivên 
pêşiyan tune ye û hema mirov çawa 
çav li wan bikeve, mirovê bikaribe pir 
bi hêsanî û bê problem wan wergerîne. 
Heçî peyivên pêşiyan in,wergera wan 
bi qasî ya îdyom û peyivên argoyî ne 
dijwar be jî dîsa divê mirov li wergera 
wan pir miqate be. Lê berê jî hat gotin, 
mahneyên gotinan ên leksîkalî alîkariya 
mirovan dikin, da mirov bikaribe 
şîroveya mahneyên peyivên pêşiyan 
bike". 

Wergera Gotinên Pêşiyan Yên 
Îngilîzî Û Li Himber Wan Yên 
Kurdî. 

Ji bo wergera gotin û biwêjan mirov 
dikare hinek mînakên ji zimanê îngilîzî 
bide. Di vê derê de hê baş tê fêmkirin 
ku werger divê çawa be. 

All that gliters is not gold. Werger: 
(her tiştê ku dibiriqîne, ne zêr e). 

Kurdî:"Her tiştê ku zer dike ne zêr e". 

Barkîng dogs seldom bite: werger: 
(kuçikê ku bireye pir kêm dev li mirov 
dike) 

Kurdî: "kûçikê ku pir direye nayê 
mirov" 

Clothes do not make the man: 
werger: (kinc mirov nake zilam) 

Kurdî: "esil ne çav û kildan e esil 
duhêl û badan e". 

Easy come easy go. Werger: (tiştê 
hêsan tê hêsan dihere) 


Kurdî: "malê heramiyê di rêya 
heramiyê de dihere", "malê xesis diçe 
fetis" 

One swalow does not make a 
summer. Werger: (hechecikek nake 
havîn): 

Kurdî: "bi gulekê nabe bihar" 

Strike while the iron is hot. werger: 
(lêxistin di dema hesin germ be dibe) 
Kurdî:"dema hesin germ be lêbide". 
"Mêr ew e ku hesin sor be rahêjê" 

Who loves the rose should put up 
with its thorns: werger(yê ji gulê hez 
bike divê tevlî sitriyê wê bistîne). 

Kurdî: "gul bê sitrî nabe", "mirovê 
ket dawetê wê xwe kil bike" 

Word cut more than swords: werger: 
(peyv ji şûr hê xweştir dibire) 

Kurdî:" Xweş dibe şûna xenceran 
xweş nabe şûna xeberan". "peyva 
xweş mar ji kulê derdixe". 

Wergera gotinek Erebî: 

" is'sebeh ir'rebeh": Her sibehek 
xêrek wê heye. 

Kurdî: "sibe tê xêr pêre tê" 

MÎNAKINE GOTINÊN PÊŞIYAN JI 
NETEWEYÊN DIN: 

Gotinek Erebî: 

Ku hûn çil roj û çil şevî bi gel re bijîn, 
an hûnê bibin wekî wan an wan terk 
bikin. 

Gotinek Rûsî: 

Cihê ku pere lê dipeyive,rastî bêdeng 
dimîne. 

Sê Gotinên çînî: 

Ava li dûr, ji tîbûna bi lez re nabe 
çare. 

Ku mirov li qoziyê asê bibe, kîvroşkek 
jî dikare mirov bidire. 

Ku tu guliyekî zeytunê di dilê xwe de 
bihewînî, dê çivîkên bi şîreşîr werin. 

Gotinek Almanî 

Herkes hesinkarê bextiyariya xwe ye. 

Gotinek Emerîkî: 

Zêr bi êgir, jin bi zêr, mêr bi jinê tê 
ezmûnkirin. 

Gotinek Latînî 

Baweriya xwe bi tiştekî neyne, li 
hemberî her tiştî bi tevdîr be. 

Gotinek Alaskî: 

Tu çiqasî hindik bilind bifirî, dema tu 
bikevî tuyê ewqas hindik biêşî. 

Gotinek Meksîkî: 

Dema ku jin karibin bikenin meraq 
nekin wê bikenin,dema ku 
bixwazin,digirîn jî 
Gotinek Kongo: 

Jin, wekî sî yê ye. Ji yê ku wê 
dişopîne direve, li pey yê pêşiya xwe jî 
baz dide. 

’Bila Sala 201 Oan Bibe Sala Zimanê 
Kurdî’ 


Serokê Enistîtoya kurd li,' 

Parîsê û Rêvebirê kanala : %a> fl 
Kurdl'ê, Dr. Kendal Nezan, 
di peyama pîrozbahiya xwe \" if 
ya sersalê de, daxwaz kir 'lr 

ku, kurd li zimanê xwe i* 
xwedî derkevin û sala 

2010'an bikin sala Zimanê -wdmÊ 'T' HhI 
Kurdî. Dr. Kendal di axaftina xwe de bal kişand ser 
xwedîderketina li zimanê kurdî û ji hemû kurdan xwest ku 
hem bi malbatên xwe re û hem jî bi derûdorên xwe re bi 
kurdî bidin û bistînin. Herweha da zanîn ku, dema kurdên 
li ewrûpayê fêrî zimanên biyanî dibin û ji bo vê yekê jî 
gellek hewl didin, heger zimanê xwe nizanibin, dê ew yek 
kêmasî û şermek mezin be. 

Dr. Kendal Nezan, di peyama xwe de bibîranî ku ferqa herî 
mezin ya kurdan bi Tirk, Ereb û Farisan, zimanê zikmakî ye 
û divê kurd girîngiya herî zêde bidin zimanê kurdî û bang li 
kurdan jî kir ku sala 2010an bikin Sala Zimanê Kurdî. 

Rizgarî Online 

Berê Partî Û Siyaset, Niha Jî Xanî Ji 
Ehmed Turk Standin 


Ehmet Turk heta 
niha li Enqerê li taxa 
Çukurambarê ya 
navdar dima. Cîranên 
wî piştî van bûyerên 
dawîn ji bo ku wî aciz 

û azar bidin, dest bi _ _ 

hildana alayên tirk li~ ■yÇK 
çarmedor, li balkon û^gj 

pencereyên xwe kirin. Lewre Ehmet Turk biryara barkirina 
ji wê derê da û li taxa Oranê di apartmaneka hemşeriyekî 
xwe yê Mêrdînî de xaniyek bi kirê girt. Paşan mala xwe bar 
kir û şande wir. Lê xwediyê xanî li ber derî ew girt, hêvî û 
tika jê kir ku ew kontrata xwe betal bike. Sebeb jî ew bû 
ku efserekî tirk ê bi pileya Albay di wî xaniyî de dima, bi 
zext û givaş gefan nehişt ku xanî bide Ehmet Turk. Lewre 
Ehmet Turk necar ma ku kontrate betalbike û eşyayên 
xwe jî vegerand cihê berê. Niha gelo ê mala wî jî wek a 
Emîne Aynaya ku digot "Em ê biçin serê çiyê" bi rojan li 
ser tirombêla barhilgir bimîne. Qedera wî jî dê bibe wek ya 
Emîne Aynayê? 

Ji Ahmet Turk re digotin siyasiyê kevok ê nermrew, ji 
Emîne Aynayê re jî digotin siyasiya req a bazî. Diyar e 
dawiya Ehmet Turk jî ê bibe wek ya Aynayê. Ew jî ê neçar 
bibe bêje" lazim e em berê xwe bidin çiyan." 

NETKURD 


Dahênerê Alaya Kurdistanê Koç 
Dawiyê Kir 


"Gotfirêd Cohanz Mulêr" 
nivîskarê Pirtûka xwe vedizîn ji 
kurdistagirtî (Einbuch ins 
verschiossene kurdistan) û 
Efserê berê yê Almanyayê, di 
salên 40î ên Sedsala 20'an de, 
tevî kurdekî Hewlêrî bi navê 
Remzî Nafî, Ala Kurdistanê 
çêkirin. Ew meha borî di 
temenê 95 saliyê de çû 
dilowaniya xwe û li 
wesiyeta xwe bi ala Kurdistanê 
li bajarê Birlînê hat veşartin. 
"Frank Haler" hevalê wî di vê 


derheqê de dide zanîn ku di demên dawîn ên temenê xwe de, 
Gotfirêd ala Kurdistanê di dest xwe de girt û pir giriya. Dibêje ku 
ew yek ji wan kesan bû ku bo cara dawîn pêre axiviye û alayek 
Kurdistanê pêşkêşî wî kiriye. Herwiha dibêje dema ku Gotfirêd bi 
yekcarî çavên xwe li dunyayê girtin, ala Kurdistanê di dest wî de 

Rudaw .net 

Sala 2010 Sala Ji Hevnêzîkbûna 


Kultoran 


Kora Giştî a Netewên 
Yekbûyî, li ser pêşniyaza 
Serkomarê Qezaqistanê 
Nur Elsutan Nezebayav, 
sala 2010'an bi sala 
navnetewî a ji 
buna kultoran 
kir. 

Kora Giştî a 


hevnêzîk 

destnîşan 


Netewên 

Yekbûyî bi navdêrkirina 

sala 2010'ê weke sala ji hev nêzîkbûna kultoran, hêviya nemana 
regezperestî, şer û nedadperweriyê ji he cîhanê re xwest. 


îran Parazîtan Dixe Ser Kanalên 
Opozîsyonê 


Di çend salên borî de Komara 
Îslamî a îranê tim parazît xistine 
ser kanalên kurdî û Farsî yên 
Opozîsyonê. Lê midehek e ku asta 
wan pêlên parazîtê bihêztir kiriye 
ku li hin cihan, xelk nikarin mifahê 
ji kanalên esmanî yên Opozîsyonê 
bistînin. 

Hêjayî gotinê ye hikûmeta îranê 
di vê dawiyê de ji bilî parazîtan, 
çendîn malperên înternetî û Pirtûk 
û Kovar fîltêr û qedexe kirine. 































